KOMMISSIONENS FORORDNING (EF) Nr. 1899/98 af 4. september 1998 om ændring af forordning (EØF) nr. 3886/92 om gennemførelsesbestemmelser for præmieordninger for oksekød for så vidt angår udnyttelse af rettigheder til ammekopræmier
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 4f, stk. 4, og
ud fra følgende betragtninger:
I artikel 33, stk. 4, i Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89 (3), senest ændret ved forordning (EF) nr. 2502/97 (4), er minimumssatsen for udnyttelse af rettighederne til ammekopræmie fastsat til 90 %, idet den ikke udnyttede del af rettighederne skal overføres til reserven; det fastsættes endvidere, at de rettigheder, der blev ført tilbage til den nationale reserve i 1997 og 1998, ikke kan omfordeles i 1998 og 1999; artikel 4f, stk. 4, i forordning (EØF) nr. 805/68 er i den seneste udgave blevet ændret med den konsekvens, at Kommissionen også i 1999 kan træffe foranstaltninger vedrørende de rettigheder til ammekopræmier, som ikke udnyttes af producenterne; de produktionsstyrende foranstaltninger bør opretholdes på grund af markedssituationen; den pågældende foranstaltning bør derfor forlænges med et år;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 33, stk. 4, i forordning (EØF) nr. 3886/92 ændres »For 1997 og 1998« til »For 1997, 1998 og 1999«.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. september 1998.